Március 19.

Névnapok: József, Bánk +  Jozefa, Jozefin, Jozefina, Józsa

Események

Politikai események

 1516 – Székesfehérvárott eltemetik II. Ulászló magyar királyt az 1506-ban elhunyt feleségével, Candale-i Annával együtt.
 1849 – Bem József tábornok elfoglalja Brassót, ezzel egész Erdélyből kiűzi az ellenséges osztrák-orosz csapatokat.

 1944 – Hajnali 4 órakor, a Margaréta-terv alapján, német csapatok lépik át Magyarország határát, ellenállás nélkül eljutnak a fővárosba, ugyanaznap Kállay Miklós miniszterelnök beadja lemondását.
 1946 – Budakeszin megkezdődik a németek kitelepítése. A magyar kormány, a SZEB hozzájárulásával mintegy 4000 embert, a város lakosságának ötven százalékát deportálja Németországba.
 1951 – Az Európai Szén- és Acélközösségről szóló szerződés aláírása.
 1962 – Életbe lép az algériai fegyverszünet.
 1990 – A marosvásárhelyi fekete március néven elhíresült magyarellenes pogrom kezdete.
 2008
 Magyarország, Horvátország és Monaco elismeri Koszovó önállóságát.
 Washingtonban tárgyal Miheil Szaakasvili grúz államfő, akit George W. Bush arról biztosít, hogy az észak-atlanti szövetség bukaresti csúcsértekezletén nyomást fog gyakorolni annak érdekében, hogy kezdjék meg a csatlakozási tárgyalásokat Grúziával.
 Lemond a Vasile Tarlev vezette moldovai kormány.
2013 - Ferenc pápa elfoglalja Péter apostol trónját.

Tudományos és gazdasági események

Kulturális események

 1687 – Széchényi György esztergomi érsek megalapítja Academicum et Universitatis Collegium néven Budapest török kor utáni legrégebbi középiskoláját, a mai Budapesti Egyetemi Katolikus Gimnázium jogelődjét.

Irodalmi, színházi és filmes események

Zenei események

 1826 – Genovában lerakják az alapkövét a Teatro Carlo Felice operának.
 1873 – Liszt Ferenc a Pesti Vigadóban vezényli - az Andrássy Gyulának ajánlott - legújabb zenekari műve, a Szózat és Magyar Himnusz-fantázia ősbemutatóját.

 1910 – Bartók Béla I. vonósnégyesének premierje

Sportesemények

Formula–1
 2006 –  maláj nagydíj, Sepang - Győztes: Giancarlo Fisichella  (Renault)
Országútikerékpár-versenyzés
 2016 -  2016-os Milánó–Sanremo-kerékpárverseny - Győztes: Arnaud Demare  (Française des Jeux)

Egyéb események

Születések 
 1601 – Alonso Cano spanyol építész, szobrász († 1667)
 1691 – Festetics József magyar katona, vezérőrnagy-lovassági tábornok, híres császári hadvezér († 1775)
 1801 – Kovacsóczy Mihály ügyvéd, szerkesztő († 1846)
 1813 – David Livingstone skót misszionárius orvos, Közép-Afrika kutató, a Viktória-vízesés felfedezője († 1873)
 1816 – Friedrich Ferenc vívómester († 1895)
1819 – Jozef Miloslav Hurban szlovák író († 1888)
 1820 – Szabó Imre honvédtiszt, hadügyi államtitkár († 1865)
 1821 – Bayer József Ágost honvéd ezredes, történetíró, katonai szakíró († 1864)
 1832 – Vámbéry Ármin magyar nyelvtudós, utazó, a Magyar Földrajzi Társaság egyik alapítója († 1913)
 1844 – Minna Canth finn író, költő († 1897)
 1849 – Baditz Ottó festőművész († 1936)
 1849 – Alfred von Tirpitz porosz tengerésztiszt, nagyadmirális, a német császári haditengerészet főparancsnoka († 1930)
 1858 – Tagányi Károly magyar levéltáros, történész, etnográfus († 1924)
 1866 – Bezdán József püspöki helynök, pápai prelátus († 1932)
 1866 – Emilio de Bono olasz katonatiszt, a fasiszta mozgalom egyik alapító tagja († 1944)
 1883 – Norman Haworth Nobel-díjas brit vegyész, a Haworth-projekció kidolgozója († 1950)
 1887 – Kabos Gyula magyar színész († 1941)
 1897 – Kőmíves Sándor magyar színész, érdemes és kiváló művész († 1980)
 1900 – Frédéric Joliot-Curie francia kémikus, kémiai Nobel-díjas, világhíres atomfizikus († 1958)
 1905 – Albert Speer német építész, a Harmadik Birodalom főépítésze, fegyverkezési minisztere, a haditermelés irányítója († 1981)
 1906 – Adolf Eichmann náci tiszt, SS Obersturmbannführer, a Nemzetiszocialista Német Munkáspárt vezető tagja († 1962)
 1912 – Vályi-Nagy Tibor orvos, egyetemi tanár († 1969)
 1912 – Adolf Galland német repülőtiszt, a Luftwaffe sikeres vadászrepülője († 1996)
 1917 – Szabó László magyar sakkozó, nemzetközi nagymester többszörös világbajnokjelölt és tízszeres magyar bajnok († 1998)
 1920 – Horváth Tivadar Jászai Mari-díjas magyar színész, rendező († 2003)
 1920 – Kurt Straubel német autóversenyző († 1983)
 1922 – Polinszky Károly vegyészmérnök, az MTA tagja, 1974–1980-ban Magyarország oktatásügyi minisztere († 1998)
 1926 – Bay Gyula magyar színész, rendező, író († 1994)
 1927 – Szász Imre író, műfordító († 2003)
 1928 – Patrick McGoohan amerikai színész († 2009)
 1929 – Solymár József magyar író, újságíró, forgatókönyvíró († 2013)
 1930 – Kasnyik András magyar diplomata († 2009)
 1933 – Philip Roth Pulitzer-díjas amerikai író († 2018)
 1937 – André Szőts magyar-francia filmproducer, rendező († 2006)
 1939 – Balogh Emese magyar színésznő († 2014)
 1941 – Láma Ole Nydahl dán, buddhista láma a Karma-Kagyü" vonal nyugati "arca"
 1943 – Kiss Benedek Kossuth- és kétszeres József Attila-díjas magyar költő, műfordító, a MMA Irodalmi tagozatának tagja 
 1943 – Vern Schuppan (Vernon Shuppan) ausztrál autóversenyző
 1944 – Szécsi Pál magyar énekes († 1974)
 1947 – Glenn Close amerikai színésznő
 1948 – Muszte Anna magyar színésznő
 1952 – Harvey Weinstein amerikai filmproducer
 1955 – Bruce Willis amerikai színész, énekes
 1961 – Oravecz Edit magyar színésznő
 1964 – Nicola Larini (Nicola Giuseppe Larini) olasz autóversenyző
 1972 – Fekete Ernő Jászai Mari-díjas magyar színész, a Budapesti Katona József Színház tagja
 1972 – Pindroch Csaba Jászai Mari-díjas magyar színművész
 1976 – Alessandro Nesta olasz labdarúgó
 1978 – Matej Krajčík cseh labdarúgó
 1978 – Kovács András Péter Karinthy-gyűrűs magyar humorista
 1979 – Ivan Ljubičić horvát teniszező
 1982 – Leandro de Almeida brazil-magyar kettős állampolgárságú labdarúgó, jelenleg a Ferencváros játékosa
 1985 – Ernesto Viso (Ernesto José Viso Lossada) venezuelai autóversenyző
 1991 – Pál Dénes magyar énekes, előadóművész
 2002 – Csang Szongu dél-koreai rövidpályás gyorskorcsolyázó, ifjúsági olimpikon

Halálozások 
 1534 – Ajse Hafsza szultána
 1616 – Johannes Fabricius német csillagász, ő írta le elsőként a napfoltokat (* 1587)
 1637 – Pázmány Péter esztergomi érsek, író (* 1570)
 1884 – Elias Lönnrot finn orvos, botanikus és népdalgyűjtő, a Kalevala összeállítója (* 1802)
 1916 – Nagy Dezső magyar gépészmérnök, műegyetemi tanár (* 1841)
 1950 
 Norman Haworth Nobel-díjas brit vegyész, a Haworth-projekció kidolgozója (* 1883)
 Edgar Rice Burroughs amerikai író (* 1875)
 Alexandru Vaida-Voevod erdélyi román politikus, a  magyar, majd a román parlament képviselője, Románia miniszterelnöke (* 1872)
 1953 – Arkagyij Dmitrijevics Svecov szovjet mérnök, repülőgépmotor-tervező (* 1892)
 1955 – Gróf Károlyi Mihály politikus, magyar miniszterelnök, az első Magyar Köztársaság elnöke (* 1875) 
 1965 – Gheorghe Gheorghiu-Dej román kommunista politikus, pártfőtitkár, államfő (* 1901) 
 1965 – Kuncz Ödön jogtudós, közgazdász, az MTA tagja (* 1884)
 1985 – Berend József magyar agrárközgazdász, egyetemi tanár (* 1903)
 1987 – Louis de Broglie Nobel-díjas francia fizikus (* 1892)
 1989 – Gelley Kornél magyar színész, érdemes művész (* 1932)
 1989 – Valérie Quennessen francia színésznő (* 1957)
 1995 – Trevor Blokdyk (John Trevor Blokdyk) dél-afrikai autóversenyző (* 1935)
 2008 – Sir Arthur C. Clarke angol tudományos-fantasztikus író, mérnök, természettudós. (* 1917)
 2009 – Breyer Zoltán magyar színész, szinkronszínész, gyártásvezető (* 1963)
 2012 – Sík Igor Balázs Béla-díjas magyar operatőr, a Magyar Televízió örökös tagja (* 1927)
 2019 – Marlen Hucijev grúziai születésű oroszországi filmrendező, forgatókönyvíró (* 1925)
 2020 – Benedek Ferenc magyar öttusázó, edző (* 1926)

Nemzeti ünnepek, emléknapok, világnapok 
 1911 – Első alkalommal tartják meg a nemzetközi nőnapot Ausztriában, Dániában, Németországban és Svájcban.
 Szent József ünnepe, aki a szentek ünnepkörében Szűz Mária férje, Jézus nevelőapja, a Szent Család feje
 A cigányság világnapja
 Apák napja Spanyolországban (Día del Padre), Olaszországban (Festa del Papà), Andorrában (Dia del Pare), Belgiumban (Antwerp), Boliviában, Svájcban (Canton Ticino), Liechtensteinben, Portugáliában (Dia do Pai)

Jegyzetek 

Március napjai